Ishockey-VM 1985
Verdensmesterskapet i ishockey i 1985 ble arrangert i Praha i Tsjekkoslovakia 17. april til 3. mai. Åtte lag deltok, det ble først spilt en enkeltserie der alle lagene møttes en gang. De fire beste lagene møttes deretter pånytt en gang. Det var det 50. verdensmesterskapet og samtidig var turneringen også det 61. europamesterskapet i ishockey. Hjemmenasjonen Tsjekkoslovakia ble verdensmester for 6. gang og Sovjetunionen vant sitt 23. europamesterskap. I europamesterskapet telte kampene mellom de europeiske lagene i den innledende serien.